‘ધરા, મારી ઈરા મને બોલાવે છે ધરા… મારે જવું પડશે…! મારા ગયા બાદ કોઈ મારો કોઈ શોક ન મનાવતી, મેં પહેલા જ તને ઘણું દુખ આપ્યું છે…! અને જો આખે આખો મારો અંશ તને સોંપીને જાઉં છું…! કહેવાય છે કે બાળક જન્મે ત્યારે બાપ બીજો જન્મ લેતો હોય છે… ધરા આ તારા ભાગનો અંબર છે, મારે ઈરા પાસે જવું પડશે…!’ અને આટલું બોલતામાં જ અંબરને લોહીની ઉલટીઓ ચાલુ થવા માંડી. કાકાએ દોડીને ડોક્ટરને બોલાવ્યા, પણ કુદરતને કંઇક ઓર જ મંજુર હતું, અને અંબરે ધરાને અપલક જોઈ રહી તેના છેલ્લા શ્વાસ લીધા.